पाएं अपने शहर की ताज़ा ख़बरें और फ्री ई-पेपरडाउनलोड करें
नशा तस्करी के मामले में 15 साल की कैद काट रहे कैदी की पैरोल खत्म होने पर वापस जेल नहीं लौटा तो पुलिस ने आरोपी कैदी के खिलाफ केस दर्ज कर गिरफ्तार करके जेल भेज दिया है।
थाना धर्मकोट के एएसआई रेशम सिंह ने बताया कि 22 अप्रैल को जेल सुपरिंटेंडेंट फरीदकोट ने जिला पुलिस को पत्र लिखकर अवगत करवाया कि 19 अगस्त 2010 को कठुआ (जम्मू) में हरपाल सिंह निवासी धर्मकोट के खिलाफ नशा तस्करी के मामले में केस दर्ज हुआ था। बाद में अदालत द्वारा 15 साल की कैद हुई थी।
इस उपरांत जेल प्रशासन द्वारा सात मई 2020 को कैदी हरपाल सिंह की पैरोल मिली थी। 14 अप्रैल 2021 को पैरोल खत्म होने पर उसे वापस जेल लौटना था। लेकिन कैदी वापस जेल नहीं लौटा तो जेल सुपरिंटेंडेंट द्वारा मोगा पुलिस को मामले में अवगत करवाया गया। जहां पुलिस ने रविवार को आरोपी के खिलाफ केस दर्ज कर उसे घर से गिरफ्तार कर सोमवार को अदालत में पेश करके जेल भेज दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn